न्यूज ब्रीफ
शेखावत का स्वागत, राजपूत प्रतिभाओं का सम्मान आज
राजपूतसमाज द्वारा शनिवार को नगरीय विकास मंत्री राजपाल सिंह शेखावत का स्वागत किया गया। सम्मान समारोह समिति के अध्यक्ष डॉ. शिव सिंह राठौड़ ने बताया कि मंत्री शेखावत रविवार को समिति एवं कैवाय संदेश पत्रिका की ओर से आयोजित राजपूत प्रतिभा सम्मान समारोह में मुख्य अतिथि होंगे। समारोह में दसवीं एवं बाहरवीं कक्षा में 80 प्रतिशत अंक प्राप्त करने वाले छात्र-छात्राओं, उच्च शिक्षा, खेलकूद में राष्ट्रीय स्तर पर प्रदर्शन करने वाले 201 प्रतिभाओं का सम्मान किया जाएगा।
समारोहमें सरगरा समाज के 120 भामाशाह का किया सम्मान
सरगरासमाज की बगेची में सरगरा नवयुवक न्याति सभा के तत्वावधान में भामाशाह सम्मान समारोह आयोजित किया गया। अध्यक्ष छगनलाल सरगरा ने बताया कि समाज की हरिद्वार में बनी धर्मशाला में भामाशाहों द्वारा किए गए दान-दक्षिणा के लिए आयोजित सम्मान समारोह में 120 भामाशाहों को शाल, साफा एवं माला पहनाकर सम्मान किया गया। कार्यक्रम में मुख्य अतिथि राजेश रामदेव, तेजराज शर्मा, पार्षद मंजू शर्मा, डॉ. जितेंद्र सरगरा, राजकुमार सरगरा, अनिल, किशोर, पाबूराम आदि ने विचार व्यक्त किए। इस अवसर पर आशुलाल भाटी, अंबालाल भाटी, जगदीश भाटी, श्याम भुरा, केसूलाल भुरा, भंवरलाल, प्रदीप आदि उपस्थित थे। संचालन अनिल कुमार ने किया।
सातदिवसीय विशेष शिविर शुरू
राष्ट्रीयसेवा योजना का सात दिवसीय विशेष शिविर गुड़ा विश्नोइयान स्थित राजकीय उच्च प्राथमिक विद्यालय में शुरू हुआ। शिविर का उद्घाटन प्रधानाचार्य बाबूलाल विश्नोई एवं व्याख्याता वीरेंद्र कुमार नायक की अध्यक्षता में किया गया। मुख्य अतिथि उप जिला प्रमुख गोपाराम बूड़िया, सरपंच मैना देवी, उप सरपंच मिश्रीलाल के साथ पूर्व कार्यक्रम अधिकारी देवराम विश्नोई भी उपस्थित थे। शिविर के सफल संचालन के लिए कार्यक्रम अधिकारी प्रेमाराम को शुभकामनाएं देते हुए समय-समय पर पूर्ण सहयोग देने का आश्वासन दिया। शिविर प्रभारी प्रेमाराम ने सात दिन के कार्यक्रम की रूपरेखा पेश करते हुए अतिथियों काे धन्यवाद ज्ञापित किया।
चिकित्साशिविर में की विभिन्न बीमारियों की जांच
रामऋषि ब्रह्मचारी आश्रम के तत्वावधान में निशुल्क जांच शिविर आयोजित किया गया। आश्रम के अध्यक्ष इंद्रराज जोशी ने बताया कि शिविर में मुख्य अतिथि सूरसागर विधायक सूर्यकांता व्यास थीं। अध्यक्षता आईएएस जगदीश पुरोहित ने की। विशिष्ट अतिथि कृषि विवि के पूर्व वाइस चांसलर प्रो. एलएन हर्ष थे। शिविर में डॉ. एडी पुरोहित, डॉ. ज्ञानेश्वर, डॉ. सांघवी, डॉ. नरेंद्र छंगाणी, डॉ. देवराज पुरोहित, डॉ. ओपी व्यास, डॉ. कांति जोशी, डॉ. शरद थानवी, डॉ. इंदु थानवी, डॉ. सीएस कल्ला, डॉ. जीएन पुरोहित, डॉ. नरेश जोशी, डॉ. शशि व्यास, डॉ. वीडी जोशी, डॉ. किरीट व्यास, डॉ. राजेश पुरोहित एवं डॉ. गोपाल कल्ला ने निशुल्क सेवाएं दीं। संचालन प्रो. सोहनकृष्ण पुरोहित ने किया।
आंखोंकी जांच कर दिया परामर्श
व्यासआई केयर सेंटर, मून लाइट क्लासेज उपकार पब्लिक स्कूल के संयुक्त तत्वावधान में शनिवार को आंखों की निशुल्क जांच परामर्श शिविर आयोजित किया गया। आशुतोष राजपुरोहित ने बताया कि उपकार स्कूल अमरावती नगर, सांगरिया फांटा में आयोजित शिविर में डॉ. अनूप व्यास ने 435 मरीजों की जांच कर ऑपरेशन के लिए परामर्श दिया। 220 मरीजों को चश्में तथा दवाइयों का वितरण किया गया।
रेगरछात्रावास में एसएफआई कमेटी का गठन
एसएफआईकी जोधपुर महानगर कमेटी की ओर से रेगर छात्रावास में सम्मेलन आयोजित कर विभिन्न सामुदायिक छात्रावासों में कमेटी का गठन किया गया। महानगर अध्यक्ष सुनील सारण ने बताया कि किशोर चौहान अध्यक्ष, महेंद्र बारोलिया खुशवीर चौहान उपाध्यक्ष, उत्तमराज चौहान सचिव, रजत मालवीय, विकास फुलवारिया राजूराम को संयुक्त सचिव, महेंद्र सिंघाड़िया, धर्मेंद्र चौहान, कांतिलाल ताराचंद को सर्वसम्मति से सदस्य चुना गया।
क्विजमें विद्यार्थियों ने दिखाई प्रतिभा
झालामंडस्थित शांति निकेतन स्कूल में शनिवार को ज्ञानवर्धक मनोरंजक प्रतियोगिताएं आयोजित की गईं। कक्षा नर्सरी-प्रेप के लिए ‘इलेक्ट्रिफाइंग ब्रेन’ में सामान्य ज्ञान से संबंधित प्रश्न पूछे गए। प्रतियोगिताओं में वाल्मीकि सदन, एकलव्य सदन, तानसेन सदन, आर्यभट्ट सदन विजयी रहे। प्रिंसिपल डॉ. मयूरी खत्री ने विजयी प्रतिभागियों का हौसला बढ़ाया। चेयरमैन कैलाश मोदी ने बताया कि बच्चों के सर्वांगीण विकास के लिए इस प्रकार की प्रतियोगिताएं जरूरी हैं।
npi_Deva hin_Deva hin_Deva hin_Deva awa_Deva mai_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva